Document ID: 32005R0358

KOMISIJAS REGULA (EK) Nr. 358/2005
(2005. gada 2. marts)
par beztermiņa atļaujām izmantot lopbarībā atsevišķas piedevas un atļaujām izmantot jau atļautu piedevu jaunus lietošanas veidus
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām (1), un jo īpaši tās 3. pantu un 9.d panta 1. punktu, un 9.e panta 1. punktu,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (2), un jo īpaši tās 25. pantu,
tā kā:
(1)
Ar Regulu (EK) Nr. 1831/2003 tiek atļauts Eiropas Savienībā dzīvnieku ēdināšanā izmantot piedevas.
(2)
Regulas (EK) Nr. 1831/2003 25. pantā ir noteikti pārejas pasākumi atļaujas pieteikumiem lopbarības piedevām saskaņā ar Direktīvu 70/524 pirms šīs regulas piemērošanas dienas.
(3)
Atļaujas pieteikumi piedevām, kas uzskaitītas šīs regulas pielikumos, tika iesniegti pirms Regulas (EK) Nr. 1831/2003 piemērošanas dienas.
(4)
Dalībvalstu pirmās atsauksmes par šiem pieteikumiem, kas sniegtas saskaņā ar Direktīvas 70/524/EEK 4. panta 4. punktu, tika nosūtītas Komisijai pirms Regulas (EK) Nr. 1831/2003 piemērošanas. Tādēļ šādus pieteikumus turpina izskatīt saskaņā ar Direktīvas 70/524/EEK 4. pantu.
(5)
Ar Bacillus amyloliquefaciens (DSM 9553) iegūto alfa-amilāzes un endo-1,3(4)-beta-glikanāzes fermenta preparātu pirmo reizi pagaidu kārtā atļāva lietot gaļai audzējamiem cāļiem saskaņā ar Komisijas Regulu (EK) Nr. 654/2000 (3).
(6)
Tika iesniegti jauni dati, ar ko pamato beztermiņa atļaujas pieteikumu šim fermenta preparātam.
(7)
Eiropas Pārtikas nekaitīguma iestāde (EFSA) 2004. gada 15. septembrī sniedza labvēlīgu atzinumu par mikroorganisma, ar kuru iegūts šis fermenta preparāts, toksīna izdalīšanas potenciālu.
(8)
Novērtējums rāda, ka ir izpildīti nosacījumi, kādus šādai atļaujai izvirzīja Direktīvas 70/524/EEK 3.a pantā.
(9)
Ar Aspergillus aculeatus (CBS 589.94) iegūto endo-1,3(4)-beta-glikanāzes, ar Trichoderma longibrachiatum (CBS 592.94) iegūto endo-1,4-beta-glikanāzes, ar Bacillus amyloliquefaciens (DSM 9553) iegūto alfa-amilāzes, ar Bacillus amyloliquefaciens (DSM 9554) iegūto bacilolizīna un ar Trichoderma viride (NIBH FERM BP 4842) iegūto endo-1,4-beta-ksilanāzes preparātu pagaidu kārtā atļāva izmantot gaļai audzējamiem cāļiem saskaņā ar Komisijas Regulu (EK) Nr. 2437/2000 (4).
(10)
Tika iesniegti jauni dati, kas pamato beztermiņa atļaujas pieteikumu šim fermenta preparātam.
(11)
Novērtējums rāda, ka ir izpildīti nosacījumi, kādus šādai atļaujai izvirzīja Direktīvas 70/524/EEK 3.a pantā.
(12)
Saskaņā ar Komisijas Regulu (EK) Nr. 2437/2000 ar Aspergillus aculeatus (CBS 589.94) iegūto endo-1,3(4)-beta-glikanāzes, ar Trichoderma longibrachiatum (CBS 592.94) iegūto endo-1,4-beta-glikanāzes, ar Bacillus amyloliquefaciens (DSM 9553) iegūto alfa-amilāzes un ar Trichoderma viride (NIBH FERM BP 4842) iegūto endo-1,4-beta-ksilanāzes preparātu pagaidu kārtā atļāva izmantot gaļai audzējamiem cāļiem.
(13)
Tika iesniegti jauni dati, kas pamato beztermiņa atļaujas pieteikumu šim fermenta preparātam.
(14)
Novērtējums rāda, ka ir izpildīti nosacījumi, kādus šādai atļaujai izvirzīja Direktīvas 70/524/EEK 3.a pantā.
(15)
Saskaņā ar Komisijas Regulu (EK) Nr. 1436/98 (5) ar Trichoderma longibrachiatum (CBS 357.94) iegūto endo-1,3(4)-beta-glikanāzes un endo-1,4-beta-ksilanāzes fermenta preparātu pirmo reizi pagaidu kārtā atļāva izmantot gaļai audzējamiem cāļiem.
(16)
Tika iesniegti jauni dati, kas pamato beztermiņa atļaujas pieteikumu šim fermenta preparātam.
(17)
Novērtējums rāda, ka ir izpildīti nosacījumi, kādus šādai atļaujai izvirzīja Direktīvas 70/524/EEK 3.a pantā.
(18)
Attiecīgi šo četru fermenta preparātu izmantošana, kā norādīts I pielikumā, jāatļauj bez termiņa ierobežojuma.
(19)
Saskaņā ar Komisijas Regulu (EK) Nr. 2697/2000 (6) vielu “tartrazīns” pagaidu kārtā atļāva izmantot kā krāsvielu dekoratīvajiem graudēdājiem putniem un sīkajiem grauzējiem.
(20)
Tika iesniegti jauni dati, kas pamato beztermiņa atļaujas pieteikumu šai krāsvielai.
(21)
Novērtējums rāda, ka ir izpildīti nosacījumi, kādus šādai atļaujai izvirzīja Direktīvas 70/524/EEK 3.a pantā.
(22)
Saskaņā ar Regulu (EK) Nr. 2697/2000 “saulrieta dzelteno FCF” vielu pagaidu kārtā atļāva izmantot kā krāsvielu dekoratīvajiem graudēdājiem putniem un sīkajiem grauzējiem.
(23)
Tika iesniegti jauni dati, kas pamato beztermiņa atļaujas pieteikumu šai krāsvielai.
(24)
Novērtējums rāda, ka ir izpildīti nosacījumi, kādus šādai atļaujai izvirzīja Direktīvas 70/524/EEK 3.a pantā.
(25)
Saskaņā ar Regulu (EK) Nr. 2697/2000 “patentzilo V” vielu pagaidu kārtā atļāva izmantot kā krāsvielu dekoratīvajiem graudēdājiem putniem un sīkajiem grauzējiem.
(26)
Tika iesniegti jauni dati, kas pamato beztermiņa atļaujas pieteikumu šai krāsvielai.
(27)
Novērtējums rāda, ka ir izpildīti nosacījumi, kādus šādai atļaujai izvirzīja Direktīvas 70/524/EEK 3.a pantā.
(28)
Saskaņā ar Regulu (EK) Nr. 2697/2000 vielu “hlorofila vara komplekss” pagaidu kārtā atļāva izmantot kā krāsvielu dekoratīvajiem graudēdājiem putniem un sīkajiem grauzējiem.
(29)
Tika iesniegti jauni dati, kas pamato beztermiņa atļaujas pieteikumu šai krāsvielai.
(30)
Novērtējums rāda, ka ir izpildīti nosacījumi, kādus šādai atļaujai izvirzīja Direktīvas 70/524/EEK 3.a pantā.
(31)
Attiecīgi šo četru krāsvielu izmantošana, kā norādīts II pielikumā, jāatļauj bez termiņa ierobežojuma.
(32)
Ar Bacillus subtilis (LMG-15136) iegūto fermenta preparātu endo-1(4)-beta-ksilanāzi atļauts izmantot gaļai audzējamiem cāļiem bez termiņa ierobežojuma saskaņā ar Komisijas Regulu (EK) Nr. 1259/2004 (7) un pagaidu kārtā sivēniem saskaņā ar Komisijas Regulu (EK) Nr. 937/2001 (8), gaļas tītariem saskaņā ar Komisijas Regulu (EK) Nr. 2188/2002 (9) un nobarojamām cūkām saskaņā ar Komisijas Regulu (EK) Nr. 261/2003 (10).
(33)
Tika iesniegti jauni dati, kas pamato atļaujas pagarināšanas pieteikumu šā fermenta preparāta izmantošanai dējējvistām.
(34)
Eiropas Pārtikas nekaitīguma iestāde (EFSA) ir sniegusi atzinumu par šā preparāta izmantošanu, kurā secināts, ka saskaņā ar šīs regulas III pielikumā uzskaitītajiem nosacījumiem tas nerada risku šai papildu dzīvnieku kategorijai.
(35)
Novērtējums rāda, ka ir izpildīti Direktīvas 70/524/EEK 9.e panta 1. punkta nosacījumi, lai atļautu izmantot šādu preparātu.
(36)
Ar Trichoderma reesei (CBS 528.94) iegūto 3-fitāzes fermenta preparātu atļāva izmantot gaļai audzējamiem cāļiem saskaņā ar Komisijas Regulu (EK) Nr. 418/2001 (11).
(37)
Tika iesniegti jauni dati, kas pamato atļaujas pagarināšanas pieteikumu šā fermenta preparāta izmantošanai gaļas tītariem un sivēnmātēm.
(38)
Eiropas Pārtikas nekaitīguma iestāde (EFSA) ir sniegusi atzinumu par šā preparāta izmantošanu, kurā secināts, ka saskaņā ar šīs regulas III pielikumā uzskaitītajiem nosacījumiem tas nerada risku šīm papildu dzīvnieku kategorijām.
(39)
Attiecīgi šo divu fermenta preparātu izmantošana, kā norādīts III pielikumā, pagaidu kārtā jāatļauj uz četriem gadiem.
(40)
Enterococcus faecium mikroorganismu preparātu atļauts bez termiņa ierobežojuma izmantot teļiem saskaņā ar Komisijas Regulu (EK) Nr. 1288/2004 (12), bet uz laiku līdz 2004. gada 30. jūnijam gaļai audzējamiem cāļiem, sivēniem, nobarojamām cūkām, sivēnmātēm un gaļas liellopiem saskaņā ar Komisijas Regulu (EK) Nr. 866/1999 (13).
(41)
Tika iesniegti jauni dati, kas pamato atļaujas pagarināšanas pieteikumu šā mikroorganisma preparāta izmantošanai suņiem un kaķiem.
(42)
Eiropas Pārtikas nekaitīguma iestāde (EFSA) ir sniegusi atzinumu par šā preparāta izmantošanu, kurā secināts, ka saskaņā ar šīs regulas IV pielikumā uzskaitītajiem nosacījumiem tas nerada risku šai papildu dzīvnieku kategorijai.
(43)
Novērtējums rāda, ka ir izpildīti Direktīvas 70/524/EEK 9.e panta 1. punkta nosacījumi, lai atļautu izmantot šādu preparātu.
(44)
Attiecīgi šā mikroorganisma preparāta izmantošana, kā norādīts IV pielikumā, jāatļauj uz četriem gadiem.
(45)
Šo pieteikumu novērtējums rāda, ka nepieciešamas dažas procedūras, lai aizsargātu strādniekus no piedevu iedarbības. Šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumu ieviešanu, kas veicina darba ņēmēju darba drošības un veselības aizsardzības uzlabošanu (14).
(46)
Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
“Fermentu” grupas preparātus, kas uzskaitīti I pielikumā, ir atļauts izmantot bez termiņa ierobežojuma kā dzīvnieku barības piedevas, ievērojot nosacījumus, kas uzskaitīti šajā I pielikumā.
2. pants
“Krāsvielu, ieskaitot pigmentus, citu krāsvielu” grupas vielas, kas uzskaitītas II pielikumā, ir atļauts izmantot bez termiņa ierobežojuma kā dzīvnieku barības piedevas, ievērojot nosacījumus, kas uzskaitīti šajā II pielikumā.
3. pants
“Fermentu” grupas preparātus, kas uzskaitīti III pielikumā, ir atļauts pagaidu kārtā izmantot četrus gadus kā dzīvnieku barības piedevas, ievērojot nosacījumus, kas uzskaitīti šajā III pielikumā.
4. pants
“Mikroorganismu” grupas preparātu, kas uzrādīts IV pielikumā, ir atļauts pagaidu kārtā izmantot četrus gadus kā dzīvnieku barības piedevu, ievērojot nosacījumus, kas uzskaitīti šajā IV pielikumā.
5. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 2. martā

Labels: 3
17
6